Das het mù denn bruucht, wo mù gsiit het, d Gglogge sygi ùf Room ù cheni wäge dessi nit lütte. As het i de katholische Pfarrye meischtens di groossi «Karfreitagsknarre» ggää. Mit dera isch näbet dùm oder ùf ùm Chüuchstùùrm gläärmet choo - am Platz vo de Gglogge. As het aber o di chlyyne «Karfreitagsklapper» ggää. Statt de Autaarschäle het mù bi de Karfrytigsmäss a son a Houzklappa i de Hann ghääbe mit ama houzige Hämmerli dran.